open-index/open-wikipedia-markdown huggingface dataset:
Αεροδρόμιο Νεράιδας

Το **Αεροδρόμιο Νεράιδας** ήταν ένα πρόχειρο συμμαχικό στρατιωτικό αεροδρόμιο που δημιουργήθηκε για τις ανάγκες της Βρετανικής Στρατιωτικής Αποστολής στην Ελλάδα, στη διάρκεια της κατοχής, σε οροπέδιο των Αγράφων, περίπου 22 χλμ. δυτικά της Καρδίτσας (όπου σήμερα το χώρο του καλύπτει η λίμνη Πλαστήρα) το οποίο διαδραμάτισε ιδιαίτερα ιστορικό ρόλο στην εθνική αντίσταση.

## Γενικά
Το αεροδρόμιο αυτό χωρίς ιδιαίτερες εγκαταστάσεις διαμορφώθηκε ως τέτοιο με άκρα μυστικότητα υπό την επίβλεψη του Άγγλου λοχαγού μηχανικού Ντένις καθώς και Ελλήνων μηχανικών συνεπικουρούμενων από κατοίκους της περιοχής, κατ΄ εντολή του Στρατηγείου Μέσης Ανατολής, αμέσως μετά την εγκατάσταση του αρχηγού της αποστολής ταξίαρχου Έντυ Μάγιερ στο χωριό Νεράιδα Αγράφων, εξ ου και η ονομασία του αεροδρομίου.
Οι εργασίες διαμόρφωσης του χώρου σε αεροδρόμιο ολοκληρώθηκαν σε πολύ σύντομο διάστημα στις αρχές Αυγούστου του 1943. Έφερε ένα κύριο διάδρομο κατά διεύθυνση Βορειοδυτικά - Νοτιοανατολικά, ικανό να εξυπηρετήσει μέχρι και ντακότα και ένα μικρότερο κάθετο περί το μέσον βοηθητικό κοντά στη Μονή Κορώνης προς απόκρυψη αεροσκαφών αν απαιτούταν. Η λειτουργία του ήταν μόνο κατά νυκτερινές ώρες και σε προγραμματισμένες αποστολές όπου ο διάδρομος επισημαινόταν με λάμπες θυέλλης, εντός δοχείων, ορατές μόνο από αέρος και κατά διεύθυνση προσέγγισης. Στη Δυτική άκρη του αεροδρομίου που είχε διαστάσεις πλάτους 200 μ. και μήκους 2.000 μ. περίπου προς τα Καλύβια Πεζούλας, υπήρχε ένα μικρό δάσος με ψηλά και φουντωτά δένδρα και στo σημείο αυτό υπήρχαν είσοδοι που έμπαιναν τα αεροπλάνα και έτσι είχαν τέλεια κάλυψη.Την ημέρα στο χώρο αυτού περιφέρονταν αιγοπρόβατα ενώ τοποθετούνταν διάφορα αγροτικά μέσα ή προϊόντα όπως ξυλεία, συγκομιδές, κτηνοτροφές κ.λπ. προς παραπλάνηση που φέρονταν να είχαν απόλυτη επιτυχία αφού παρά τις επισταμένες έρευνες των εισβολέων στην ευρύτερη περιοχή ποτέ δεν δέχθηκε εχθρική προσβολή.

Η προσφορά του αεροδρομίου Νεράιδας ειδικά στην εθνική αντίσταση και μέχρι την απελευθέρωση της Ελλάδας από τους Γερμανούς υπήρξε αναμφισβήτητα σπουδαία. Εκτός από τις τακτικές ρίψεις συμμαχικών εφοδίων, διακίνησης αλληλογραφίας κ.ά. σημαντικότερο όλων ήταν η εξ αυτού μεταφορά των εκπροσώπων των αντιστασιακών οργανώσεων στο Συνέδριο του Λιβάνου, τον Μάιο του 1944, όπου εκεί και συνομολογήθηκε το "Εθνικό Συμβόλαιο".

## Πηγές
* Ευστ. Γεωργόπουλος, *Εμφύλιος Πόλεμος 1942-1944*, Έκδ. Περισκόπιο, "Μονογραφίες Στρατιωτικής Ιστορίας", Αθήναι 2010, σελ. 79.

Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Κατηγορία:Εθνική Αντίσταση
Κατηγορία:Ιστορία της Καρδίτσας
Νεραιδας
1863 Αντίνοος

μικρογραφία|Η τροχιά του αστεροειδούς 1863 Αντίνοος
Ο **Αντίνοος (Antinous)** είναι ένας απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 15,6. Ανακαλύφθηκε το 1948 από τον Αμερικανό αστρονόμο Καρλ Βιρτάνεν, που παρατηρούσε από το Όρος Χάμιλτον της Καλιφόρνια (Αστεροσκοπείο Λικ), και πήρε το όνομά του από το όνομα του ενός από τους αρχηγούς των μνηστήρων της Πηνελόπης στην *[[Οδύσσεια]]*.

Κατά τη διάρκεια του εικοστού αιώνα ο Αντίνοος πέρασε σε απόσταση μικρότερη των 30 εκατομμυρίων χλμ. από τη Γη 5 φορές, ενώ μέσα στον 21ο αιώνα θα περάσει μόνο μία. Η ελάχιστη απόσταση αυξάνει σε κάθε κοντινή διέλευση.

## Φυσικά χαρακτηριστικά
Η μέση διάμετρος του Αντινόου εκτιμάται σε 2,1 χλμ. Ο φασματικός τύπος του είναι **SU** (κατά Tholen) ή **Sq** (κατά SMASSII), ενώ το γεωμετρικό άλβεδό του είναι 0,24. Ο Αντίνοος περιστρέφεται γύρω από τον εαυτό του μία φορά κάθε 5,5 ως 9,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντινοος
1864 Δαίδαλος

μικρογραφία|Η τροχιά του αστεροειδούς 1864 Δαίδαλος
Ο **Δαίδαλος (Daedalus)** είναι ένας απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 14,462. Ανακαλύφθηκε το 1971 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, και πήρε το όνομά του από το όνομα του μυθικού κατασκευαστή του Λαβύρινθου.

## Φυσικά χαρακτηριστικά
Η μέση διάμετρος του Δαιδάλου εκτιμάται σε 3,1 ως 3,7 χιλιόμετρα. Ο φασματικός τύπος του είναι **SQ** (κατά Tholen) ή **Sr** (κατά SMASSII), ενώ το άλβεδό του δεν είναι γνωστό με κάποια ακρίβεια. Ο Δαίδαλος περιστρέφεται γύρω από τον εαυτό του μία φορά κάθε 8 ώρες και 34 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δαιδαλος
Πανελλήνιο πρωτάθλημα στίβου ανδρών 2000

Το **86ο [[Πανελλήνιο πρωτάθλημα στίβου ανδρών]] 2000** (ή 87ο αν υπολογιστεί και το πρωτάθλημα Βορρά-Νότου του 1929) διεξήχθη στο Ολυμπιακό Στάδιο Αθήνας από 8 ως 9 Ιουλίου μαζί με το αντίστοιχο πανελλήνιο πρωτάθλημα στίβου γυναικών 2000. Με απόφαση του ΣΕΓΑΣ οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου, τον οποίο ο ΣΕΓΑΣ το 1999 είχε ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο στη μνήμη "Γρηγόρη Λαμπράκη" στις 5 Νοεμβρίου. Στον αγώνα αυτό ο πανελληνιονίκης Ν. Πολιάς δεν είχε ανταγωνισμό από τους λιγοστούς ξένους δρομείς που έλαβαν μέρος. Νίκησε άνετα αλλά χωρίς να καταρρίψει το ρεκόρ του, όπως είχε στόχο. Τα πρωταθλήματα 50 και 20 χλμ βάδην έγιναν στις 18 Μαρτίου και 28 Μαΐου αντίστοιχα στο Μαραθώνα. Χωριστά έγινε και το πρωτάθλημα δεκάθλου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε με μεγάλη διαφορά από τους άλλους συλλόγους ο **[[Πανελλήνιος Γ.Σ.]]** για δέκατη συνεχόμενη χρονιά και συμπλήρωσε **31 τίτλους** συνολικά. Παράλληλα, έκανε το ένατο συνεχόμενο **"νταμπλ"** και 13ο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές
 

### Βαθμολογία

Βαθμολογήθηκαν οι 12 πρώτοι κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 223-224 και 288-289.
*
*GREEK CHAMPIONSHIPS.
*Αθλητική Ηχώ, 8/7/2000 ως 10/7/2000.
*Αρχείο sport.gr
*ΣΕΓΑΣ
### Αναφορές



Ανδρων
Κατηγορία:Στίβος το 2000
Κατηγορία:Διοργανώσεις στίβου στην Αθήνα
Νεοκλασικισμός (ζωγραφική)

Στη διαμόρφωση της νεοκλασικής ζωγραφικής μετά την κυριαρχία του πομπώδη και εμφατικού χρακτήρα του Μπαρόκ αλλά και της ελαφρότητας και παραδοξότητας του Ροκοκό συνέβαλε η αναζήτηση  ενός προτύπου με τα ιδεώδη της κλασικής Αρχαιότητας που να εμπεριέχουν ανώτερες ηθικές αξίες.
 

## Παραπομπές




Ζωγραφικη
Νεοκλασικισμος
1867 Δηίφοβος

μικρογραφία|Η τροχιά του αστεροειδούς 1867 Δηίφοβος
Ο **Δηίφοβος (Deiphobus)** είναι ένας μεγάλος αστεροειδής της Τρωικής Ομάδας του Δία (ακόλουθο μέλος), με απόλυτο μέγεθος (όπως ορίζεται για το Ηλιακό Σύστημα) 8,5. Ανακαλύφθηκε το 1971 από τον Αργεντινό αστρονόμο Κάρλος Ούλρικο Θέσκο, που παρατηρούσε από το Ελ Λεονθίτο της Αργεντινής, και πήρε το όνομά του από τον μυθικό Δηίφοβο, έναν από τους γενναιότερους ήρωες των Τρώων στον Τρωικό Πόλεμο.

## Φυσικά χαρακτηριστικά
Η μέση διάμετρος του Δηιφόβου εκτιμάται σε 122,67 χιλιόμετρα. O φασματικός τύπος του είναι **D**, ενώ το γεωμετρικό άλβεδό του είναι 0,0422. Ο Δηίφοβος περιστρέφεται γύρω από τον εαυτό του μία φορά κάθε 24 ως 30 ώρες περίπου.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Δηιφοβος
1865 Κέρβερος

Ο **Κέρβερος (Cerberus)** είναι ένας απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 16,616. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του από το όνομα του τερατόμορφου σκύλου που φρουρούσε την είσοδο του Κάτω Κόσμου στην ελληνική μυθολογία.

Ο Κέρβερος πέρασε ή θα περάσει κατά τη διάρκεια του εικοστού και του 21ου αιώνα σε απόσταση μικρότερη των 30 εκατομμυρίων χιλιομέτρων από τη Γη 7 φορές συνολικά, στις οποίες η ελάχιστη απόσταση κυμαίνεται από 24,4 μέχρι 25,7 εκατομ. χιλιόμετρα.

## Φυσικά χαρακτηριστικά
Η μέση διάμετρος του Κέρβερου εκτιμάται σε 1,2 χιλιόμετρο περίπου. O φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,22. Ο Κέρβερος περιστρέφεται γύρω από τον εαυτό του μία φορά κάθε 6 ώρες 48 λεπτά και 14 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κερβερος
1866 Σίσυφος

μικρογραφία|Η τροχιά του αστεροειδούς 1866 Σίσυφος
Ο **Σίσυφος (Sisyphus)** είναι ένας απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 12. Ανακαλύφθηκε το 1972 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το όνομα του πρώτου μυθικού βασιλιά της Κορίνθου.

Ο Σίσυφος είναι ο μεγαλύτερος από όλους τους αστεροειδείς που διασχίζουν την τροχιά της Γης. Οι διαστάσεις του είναι συγκρίσιμες με εκείνες του σώματος που η πτώση του δημιούργησε τον κρατήρα Chicxulub και μπορεί να επέφερε το τέλος της εποχής των δεινοσαύρων. Ο Σίσυφος θα φθάσει να έχει φαινόμενο μέγεθος 10,0 στις 26 Νοεμβρίου 2071, όταν θα απέχει μόλις 17,4 εκατομμύρια χιλιόμετρα από τον πλανήτη μας (κατά την προσέγγιση στην οποία ανακαλύφθηκε είχε φωτεινότερο φαινόμενο μέγεθος 9,0 , στις 25 Νοεμβρίου 1972, οπότε ήταν ορατός και με κιάλια). Ωστόσο, η πολύ μεγάλη κλίση της τροχιάς του (41°12΄) ως προς το επίπεδο της εκλειπτικής (το επίπεδο της τροχιάς της Γης γύρω από τον `Ηλιο) καθιστά λιγότερο πιθανό το ενδεχόμενο να συγκρουσθεί ποτέ ο Σίσυφος με τη Γη.

## Φυσικά χαρακτηριστικά
Η μέση διάμετρος του Σισύφου εκτιμάται σε 8,48 χιλιόμετρα. O φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,15. Ο Σίσυφος περιστρέφεται γύρω από τον εαυτό του μία φορά κάθε 2 ώρες και 24 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σισυφος
Bojangles (τραγούδι)

Το "**Bojangles**" είναι το πρώτο σινγκλ από το άλμπουμ του 2006 *El Mariel* του ράπερ Pitbull. Παράχθηκε από τον Lil Jon. Το remix διαθέτει τον Lil Jon και τους Ying Yang Twins. Διαθέτει ένα αμφιλεγόμενο βίντεο με τους Ying Yang Twins και τον Lil Jon.

Η έννοια του Bojangles είναι μια γυναίκα με μεγάλο στήθο, ωραία πόδια, και ωραία χέρια; λαμβάνοντας τον ορισμό του από από έναν στίχο των Ying Yang Twins, "a Bojangles is a girl with breast, legs and wings" (μια Bojangles είναι ένα κορίτσι με στήθος, πόδια και φτερά), με τη σειρά παίρνοντας το όνομα από την αλυσίδα των fast food *Bojangles' Famous Chicken 'n Biscuits*. Ο Pitbull επίσης αναφέρει το άλμπουμ του 1996 *Reasonable Doubt* του Jay-Z στο  τραγούδι.

## Λίστα τραγουδιών
;Τριπλό Πακέτο

# "Bojangles"
# "Shake" Ying Yang Twins feat. Pitbull & Elephant Man
# "Culo" feat. Lil Jon & Ivy Queen

## Chart θέσεις

## Παραπομπές


Κατηγορία:Τραγούδια του Pitbull (ράπερ)
Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2006
Κατηγορία:Τραγούδια του 2006
Λέιλα Ελ

Η **Λέιλα Ελ** (*Layla El*, 25 Ιουνίου 1977) είναι Αγγλίδα χορεύτρια, μοντέλο και επαγγελματίας παλαιστής.  

## Καριέρα
### Χορός & μόντελινγκ
Αφού παρακολούθησε αρκετά μαθήματα σε σχολές χορού, η Ελ έγινε χορεύτρια για πρώτη φορά σε κρουαζέριες τις Carnival Cruise Lines. Επίσης, ήταν τσιρλίντερ (μαζορέτα) στην ομάδα μπάσκετ του NBA, Μαϊάμι Χιτ. Τέλος, έχει γίνει χορεύτρια του τραγουδιστή Κάνι Γουέστ για τα βραβεία MTV Video Music Awards Ταυτόχρονα, ακολουθούσε και καριέρα μοντέλου, με αρκετές φωτογραφίσεις σε περιοδικά, κάτι που συνέχισε και κατά την ενασχόλησή της με την επαγγελματική πάλη.

### Επαγγελματική πάλη
Το 2006 η Λέιλα συμμετείχε σε έναν διαγωνισμό του WWE, στον οποίο η εταιρεία έψαχνε γυναίκες που θέλανε να γίνουν παλαιστές, με τις νικήτριες να υπέγραφαν μαζί του συμβόλαιο. Μια από αυτές ήταν η Λέιλα. Σποραδικά ξεκίνησε να εμφανίζεται στο SmackDown και από το 2007 εμφανιζόταν στο ρόστερ του ECW. Το 2008 μεταφέρθηκε στο Raw, όπου έγινε μάνατζερ του Γουίλιαμ Ρίγκαλ. Το 2009 επέστρεψε στο SmackDown, στο οποίο δημιούργησε ομάδα με τη Μισέλ ΜακΚουλ, γνωστές με το όνομα "Λέι-Κουλ". Τον Μάιο του 2010 κέρδισε για πρώτη φορά τίτλο στην καριέρα της, το Αυθεντικό Πρωτάθλημα Γυναικών και έγινε η πρώτη Βρετανίδα που το κατακτά. Λίγο μετά την κατάκτησή του, ενοποίησε τον τίτλο με το Γυναικείο Πρωτάθλημα WWE, και έγινε η τελευταία πρωταθλήτρια του. Μετά από τραυματισμό τον Μάιο του 2011, επέστρεψε τον Μάρτιο του 2012 στην δράση, και κατέκτησε το Γυναικείο Πρωτάθλημα WWE.

## Παραπομπές

## Πηγές
* Προφίλ στο WWE.com
* Προφίλ στο OWoW.com
* Προφίλ στο IMDb.com
Κατηγορία:Επαγγελματίες παλαιστές
Βέιντερ

Ο **Λεόν Άλεν Γουάιτ** (γεννημένος στις 14 Μαΐου 1955) ήταν ένας Αμερικανός επαγγελματίας παλαιστής, περισσότερο γνωστός με το ψευδώνυμο **Μπιγκ Βαν Βέιντερ** ή σκέτο Βέιντερ".

## Σταδιοδρομία
### Εταιρείες
Ο Βέιντερ, έγινε γνωστός από το πέρασμά του, σε κορυφαίες εταιρείες της παγκόσμιας σκηνής επαγγελματικής πάλης, όπως το Ιαπωνικό New Japan Pro Wrestling, το World Championship Wrestling, το World Wrestling Federation πλέον γνωστό ως WWE και το επίσης Ιαπωνικό "All Japan Pro Wrestling".

### Εμφανίσεις
Η σταδιοδρομία του ξεκίνησε το 1985, ενώ από το ξεκίνημα της νέας χιλιετίας και συγκεκριμένα το 2003, έχει σταματήσει να αγωνίζεται σε υψηλό επίπεδο. Πάντα φορούσε μια μάσκα στο πρόσωπό του. Από το 2006 δεν εμφανίστηκε πουθενά έως και το 2010, ενώ το 2012 έδωσε και έναν αγώνα στο WWE, νικώντας τον Χιθ Σλέιτερ. 

### Επιτεύγματα
Αν και παλαιστής με πολλά κιλά, μέσα στο ρινγκ πραγματοποιούσε εναέριες κινήσεις που θα ζήλευαν συνάδελφοι μικρότερων κατηγοριών στα κιλά. Στην διάρκεια της καριέρας του, έγινε Παγκόσμιος Πρωταθλητής οκτώ φορές, τρεις για το World Championship Wrestling και άλλες πέντε στις Ιαπωνικές εταιρείες.

## Παραπομπές


## Πηγές
* Προφίλ στο WWE.com
* Προφίλ στο IMDb.com

Κατηγορία:Επαγγελματίες παλαιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Νικηφόρος Β΄

**Νικηφόρος Β´** μπορεί να αναφέρεται στους:

* Νικηφόρος Β´ Φωκάς, βυζαντινός στρατηγός και αυτοκράτορας 963-969
* Νικηφόρος Β΄ (πατριάρχης), πατριάρχης Κωνσταντινουπόλεως 1260-1261
Πανελλήνιο πρωτάθλημα στίβου γυναικών 2000

Το **65ο [[Πανελλήνιο πρωτάθλημα στίβου γυναικών]] 2000** διεξήχθη στο Ολυμπιακό Στάδιο Αθήνας στις 8 και 9 Ιουλίου μαζί με το αντίστοιχο πανελλήνιο πρωτάθλημα στίβου ανδρών 2000. Με απόφαση του ΣΕΓΑΣ οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου, τον οποίο ο ΣΕΓΑΣ το 1999 είχε ανακηρύξει μια από τις πέντε σπουδαιότερες αθλητικές πορσωπικότητες του 20ού αιώνα.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο στη μνήμη "Γρηγόρη Λαμπράκη", στις 5 Νοεμβρίου. Πανελληνιονίκης (και τρίτη στη γενική κατάταξη του διεθνούς αγώνα) αναδείχθηκε η Βασιλική Συκοπέτη με διαφορά μόλις τρία δευτερόλεπτα από την Μίνα Καρακάση, την οποία προσπέρασε μέσα στο Παναθηναϊκό Στάδιο. Είναι χαρακτηριστικό πως νικήτρια στη γενική κατάταξη ήταν η Γεωργία Αμπατζίδου με 2:53.00, η οποία όμως δεν είχε δικαίωμα να δηλωθεί στο πρωτάθλημα, διότι στη διάρκεια του πανελληνίου πρωταθλήματος είχε συμμετάσχει σε πολλά αγωνίσματα. Χωριστά διεξήχθησαν, επίσης, τα πρωταθλήματα επτάθλου και 20 χλμ βάδην αλλά τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για ένατη συνεχόμενη χρονιά και 23η συνολικά. Παράλληλα, έκανε το ένατο συνεχόμενο **"νταμπλ"** και 13ο συνολικά, αφού κατέκτησε και το ανδρικό πρωτάθλημα.

## Τα αποτελέσματα

### Οι νικήτριες

### Βαθμολογία

Βαθμολογήθηκαν οι 12 πρώτες κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 223-224 και 288-289.
*
*GREEK CHAMPIONSHIPS.
*Αθλητική Ηχώ, 8/7/2000 ως 10/7/2000.
*Αρχείο sport.gr
*ΣΕΓΑΣ
### Αναφορές



Γυναικων
Κατηγορία:Στίβος το 2000
Κατηγορία:Διοργανώσεις στίβου στην Αθήνα
Σάββας Ροτσίδης

Ο **Σάββας Ροτσίδης** (1935 - 1958) ήταν Κύπριος αγωνιστής της ΕΟΚΑ και το τελευταίο μέλος της οργάνωσης που σκοτώθηκε από τους Βρετανούς.

## Βιογραφία

Ο **Ροτσίδης** γεννήθηκε την 18η Ιανουαρίου του 1935 στο Μάμμαρι της Επαρχίας Λευκωσίας. Γονείς του ήταν οι Γεώργιος και Αναστασία Ροτσίδη, ενώ είχε τέσσερα αδέλφια (τους Λοΐζο, Ανδρέα, Ειρήνη και Πολύμνια). Ήταν απόφοιτος της Εμπορικής Σχολής Σαμουήλ και αρχικά εργάστηκε ως λογιστής στην Ελληνική Εταιρεία. Τον καιρό της μυήσεώς του στην ΕΟΚΑ το 1955, εργαζόταν ως αποθηκάριος στο μεταλλείο του Μιτσερού. Η μύησή του έλαβε χώρα στο χωριό όπου εργαζόταν και εν συνεχεία εντάχθηκε στην αντάρτικη ομάδα Πιτσιλιάς - Τροόδους.

## Δράση

Από την μύησή του και μετά, ο Ροτσίδης ανέπτυξε σημαντική δράση στα πλαίσια της ΕΟΚΑ: συνεργάστηκε μεταξύ άλλων με τους Αυξεντίου και Λένα, ενώ έλαβε μέρος σε αρκετές επιχειρήσεις όπως στην επίθεση εναντίον της φρουράς του μεταλλείου του Μιτσερού την 18η Νοεμβρίου του 1955, στις ενέδρες του Αμιάντου (5 Οκτωβρίου 1958), της Κυπερούντας (22 Οκτωβρίου 1958) κ.λπ. Τον Οκτώβριο του 1956 συνελήφθη από τις βρετανικές δυνάμεις διότι βρέθηκαν δύο περίστροφα στην κατοχή του και εν συνεχεία μετήχθη στα κρατητήρια των Πλατρών όπου και κακοποιήθηκε βάναυσα.

Κατάφερε να αποδράσει όταν, με πρόφαση την δήθεν υπόδειξη κρησφύγετου αγωνιστών, οδήγησε τους Βρετανούς σε ορεινή περιοχή στον Άγιο Επιφάνιο όπου και κατάφερε να τους ξεφύγει. Μετά την απόδρασή του, κατέφυγε αρχικά στις ομάδες της Μόρφου και από τα μέσα του 1957 επανήλθε στην περιοχή της Πιτσιλιάς συνεχίζοντας τη δράση του.

Σκοτώθηκε τη νύχτα μεταξύ 24ης και 25ης Νοεμβρίου του 1958 κοντά στο κρησφύγετό του στην περιοχή του Αγρού όταν κατά την προσπάθειά του να προμηθευτεί νερό από κοινού με τον συναγωνιστή του Ρογήρο Σιηπελλή έπεσε σε ενέδρα Άγγλων με αποτέλεσμά να σκοτωθεί.

## Παραπομπές


## Βιβλιογραφία
* Ανδρέα Βαρνάβα, *Ιστορία του απελευθερωτικού Αγώνα της ΕΟΚΑ 1955 - 1959*, Λευκωσία 2002.
* Γεώργιος Γρίβας - Διγενής, *Χρονικόν Αγώνος ΕΟΚΑ*.

## Εξωτερικοί σύνδεσμοι
*Βιογραφίες Πεσόντων Αγωνιστών: Σάββας Ροτσίδης 

Κατηγορία:Κύπριοι αγωνιστές του 1955-59
Τάσος Παπάζογλου

Ο **Τάσος Παπάζογλου** (24 Σεπτεμβρίου 1988, Σέρρες) είναι Έλληνας πρώην ποδοσφαριστής, ο οποίος αγωνιζόταν ως αμυντικός. Κατάγεται από το Ακριτοχώρι Σερρών.

## Σταδιοδρομία σε συλλόγους
Ξεκίνησε τα ποδοσφαιρικά του βήματα από τον Πανσερραϊκό, στον οποίο αγωνίστηκε αρχικά στο διάστημα 2006-2010. Στη θερινή μεταγραφική περίοδο του 2010, ο Ολυμπιακός εντυπωσιασμένος από τον νεαρό αμυντικό αποφάσισε να τον εντάξει στο δυναμικό του, όμως λόγω πληρότητας στη θέση αυτή παρέμεινε ως δανεικός στη σερραϊκή ομάδα την περίοδο 2010-11, έχοντας 24 εμφανίσεις και 2 γκολ. Με την αξιόλογη παρουσία του τη χρονιά αυτή, εκτός από τα θετικά σχόλια που απέσπασε από τον τύπο εξασφάλισε την επιστροφή του στον Ολυμπιακό το καλοκαίρι του 2011. Την περίοδο 2011-12 είχε μικρή παρουσία αγωνιζόμενος σε έξι αγώνες με τον Ολυμπιακό (4 πρωταθλήματος και 2 κυπέλλου), έχοντας και έναν τραυματισμό κατά τη διάρκεια της χρονιάς, στέφθηκε ωστόσο με την ομάδα του Ολυμπιακού πρωταθλητής και κυπελλούχος Ελλάδας.

Τον Ιούλιο του 2014 ανακοινώθηκε η απόκτησή του από τον ΑΠΟΕΛ, υπογράφοντας με τον κυπριακό σύλλογο διετές συμβόλαιο συνεργασίας, όμως τη μεταγραφική περίοδο του Ιανουαρίου 2015 αποχώρησε και στις 2 Φεβρουαρίου ανακοινώθηκε η συμφωνία του με την Ξάνθη.

Το καλοκαίρι του 2015 αποχώρησε ως ελεύθερος από την ακριτική ομάδα, ερχόμενος σε συμφωνία για τα επόμενα δύο χρόνια με τον Παναιτωλικό.

Τον Ιούλιο του 2017 υπέγραψε ως ελεύθερος στον Απόλλωνα Σμύρνης.

## Εθνική ομάδα
Έχει αγωνιστεί στις μικρότερες εθνικές ομάδες Νέων και Ελπίδων. Το 2007 συμμετείχε στην εθνική Νέων που συμμετείχε στα τελικά του Ευρωπαϊκού Πρωταθλήματος Νέων και κατάφερε να κατακτήσει τη 2η θέση. Στη συνέχεια αγωνίστηκε με την εθνική Ελπίδων, συμβάλλοντας σημαντικά στην πρόκριση της ομάδας στους αγώνες μπαράζ για το ευρωπαϊκό πρωτάθλημα Ελπίδων του 2011.

## Διακρίσεις
* Πρωτάθλημα Ελλάδας (2012, 2013, 2014)
* Κύπελλο Ελλάδας (2012)
* 2η θέση Ευρωπαϊκού Πρωταθλήματος Ποδοσφαίρου Κ19 με την Εθνική Νέων (2007)

## Παραπομπές


## Εξωτερικοί σύνδεσμοι

* Το προφίλ του Τάσου Παπάζογλου στο transfermarkt.co.uk
* Ο Τάσος Παπάζογλου στο soccerway.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ζίρα ΦΚ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ξένοι ποδοσφαιριστές στο Αζερμπαϊτζάν
Παναγιώτης Βλαχοδήμος

μικρογραφία| Παναγιώτης Βλαχοδήμος
Ο **Παναγιώτης Βλαχοδήμος** (Στουτγκάρδη, 12 Οκτωβρίου 1991) είναι Έλληνας ποδοσφαιριστής που αγωνίζεται ως επιθετικός στη Ντιναμό Δρέσδης.

## Καριέρα
### Σε συλλογικό επίπεδο
Ξεκίνησε τα ποδοσφαιρικά του βήματα από τις ακαδημίες της Στουτγκάρδης. Μετά από 3 χρόνια η Ξάνθη εντυπωσιασμένη από τον νεαρό επιθετικό αποφάσισε να τον αγοράσει. Τη χρονιά της παρουσίας του στην Ξάνθη πραγματοποίησε εντυπωσιακές εμφανίσεις σημειώνοντας 3 γκολ σε 27 συμμετοχές. Στο τέλος της αγωνιστικής περιόδου κέρδισε το βραβείο του καλύτερου πρωτοεμφανιζόμενου παίκτη της χρονιάς στα βραβεία της διοργανώτριας αρχής και την προσοχή διεθνών μέσων.

Το καλοκαίρι του 2012 αποκτήθηκε από τον Ολυμπιακό, ενώ στη συνέχεια αγωνίστηκε ως δανεικός κατά σειρά σε Άουγκσμπουργκ (2013), Πλατανιά (το δεύτερο εξάμηνο της περιόδου 2013-14), Εργοτέλη (το πρώτο εξάμηνο της περιόδου 2014-15) και Νιμ. Το καλοκαίρι του 2015 αποχώρησε ως ελεύθερος και τον Ιανουάριο του 2016 αποκτήθηκε από τον Παναθηναϊκό.

Τον Ιούλιο του 2017 επέστρεψε ως ελεύθερος στη γαλλική Νιμ, έπειτα από δύο χρόνια απουσίας.

Την σεζόν 2019-20 αγωνίστηκε στην τρίτη κατηγορία της Γερμανίας για λογαριασμό της Σόνενχοφ Γκρόσασπαχ. Τον Ιούλιο του 2020 πήρε μεταγραφή στην Ντιναμό Δρέσδης, όπου υπέγραψε διετές συμβόλαιο.

### Στις εθνικές ομάδες
Ο Παναγιώτης Βλαχοδήμος συμμετείχε στην εθνική Νέων από το 2009 έως το 2010, έχοντας 7 συμμετοχές και 3 τέρματα (το πρώτο στον αγώνα Πολωνία-Ελλάδα 0-1). Το 2011 συμμετείχε στην εθνική Ελπίδων, με την οποία σκόραρε για πρώτη φορά στον εντός έδρα αγώνα με τη Γερμανία στα προκριματικά του Euro 2013.

Συμμετοχές με την Ελπίδων:

Συμμετοχές με την Νέων:

## Τίτλοι
* 1 πρωτάθλημα Ελλάδας (2013)

## Προσωπική ζωή
Έχει Έλληνες γονείς αλλά γεννήθηκε και μεγάλωσε στη Γερμανία. Είναι αδελφός του νυν τερματοφύλακα της Νότιγχαμ Φόρεστ και διεθνή με την Εθνική Ελλάδος Οδυσσέα Βλαχοδήμου. Με τον αδερφό του υπήρξαν συμπαίκτες στον Παναθηναϊκό για 1,5 χρόνο (Ιανουάριο 2016 έως Ιούλιο 2017).

## Παραπομπές


## Εξωτερικοί σύνδεσμοι

* Το προφίλ του Παναγιώτη Βλαχοδήμου στο transfermarkt
* Προφίλ στο onsports.gr
* Η καριέρα του Παναγιώτη Βλαχοδήμου στο soccerway

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Νιμ Ολιμπίκ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Γερμανοί ελληνικής καταγωγής
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές ΣΓ Σόνενχοφ Γκροσάσπαχ
Πάλη στους Θερινούς Ολυμπιακούς Αγώνες 1896

Στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** διεξήχθη ένα αγώνισμα **[[πάλη]]ς**. Διοργανώθηκε από την υπo-επιτροπή Πάλης και Γυμναστικής στο Παναθηναϊκό Στάδιο, στις 10 και 11 Απριλίου. Συνολικά, πέντε αθλητές από τέσσερις χώρες έλαβαν μέρος και νικητής αναδείχθηκε ο πολυνίκης των Αγώνων του 1896, Καρλ Σούμαν.

## Πρόγραμμα αγωνισμάτων
[thumb|right|300px|border|Ο [Καρλ Σούμαν (αριστερά) μαζί με τον Γεώργιο Τσίτα (δεξιά) στο Παναθηναϊκό Στάδιο.]]

## Συμμετέχουσες χώρες
Οι τέσσερις χώρες που συμμετείχαν είναι οι εξής (σε παρένθεση ο αριθμός των αθλητών):

* 20px|border|Γερμανία Γερμανία (1)
* 20px|border|Ελλάδα Ελλάδα (2)
*  Μεγάλη Βρετανία (1)
* 20px|border|Ουγγαρία Ουγγαρία (1)

## Αποτελέσματα ανά αγώνισμα
[thumb|right|175px|Ο [Στέφανος Χρηστόπουλος]]
Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

### Ελληνορωμαϊκή

**Ημερομηνία τελικού:** 11 Απριλίου 1896, 09:00 π.μ.

Δεν υπήρχαν κατηγορίες κιλών για το αγώνισμα, κάτι που σήμαινε πως θα προέκυπτε ένας νικητής ανάμεσα σε συμμετέχοντες όλων των μεγεθών. Οι κανόνες που χρησιμοποιήθηκαν ήταν παρόμοιοι με αυτούς της μοντέρνας ελληνορωμαϊκής πάλης, αν και δεν υπήρχε χρονικό όριο και κάποιες λαβές ποδιών δεν ήταν απαγορευμένες (σε αντίθεση με σήμερα).

Στον τελικό, που ξεκίνησε αργά το απόγευμα της Παρασκευής 10 Απριλίου, ο Τσίτας αντιμετώπισε τον Σούμαν. Ο αγώνας διήρκησε 40 λεπτά πριν διακοπεί λόγω σκότους, αφού είχε αρχίσει να δύει ο ήλιος. Την επόμενη ημέρα, οι δύο αντίπαλοι επέστρεψαν στον αγώνα και ο Σούμαν πήρε τη νίκη λίγη ώρα αργότερα.

## Πίνακας μεταλλίων

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

## Εξωτερικοί σύνδεσμοι
Ντάιντο

Η **Ντάιντο Φλόριαν Κλάουντ ντε Μπουνεβιάλ Ο'Μάλεϊ Άρμστρονγκ** (*Dido Florian Cloud de Bounevialle O'Malley Armstrong*, 25 Δεκεμβρίου 1971), γνωστή ως **Ντάιντο**, είναι Αγγλίδα τραγουδίστρια-στιχουργός.

Η Ντάιντο γνώρισε παγκόσμια επιτυχία με το ντεμπούτο άλμπουμ της, *[[No Angel]]* (1999). Το άλμπουμ πούλησε 21 εκατομμύρια αντίτυπα παγκοσμίως, και κέρδισε διάφορα βραβεία, συμπεριλαμβανομένου το Βραβείο MTV Europe Music Πρωτοεμφανιζόμενης, δύο Βραβεία NRJ Πρωτοεμφανιζόμενης και Καλύτερου Άλμπουμ και δύo Βραβεία Brit Καλύτερης Βρετανίδας και Καλύτερου άλμουμ. Το επόμενο άλμπουμ της, *[[Life for Rent]]* (2003), συνέχισε την επιτυχία της με τη βοήθεια των δημοφιλών σινγκλ "White Flag" και "Life for Rent". Το άλμπουμ πούλησε περίπου 12 εκατομμύρια αντίτυπα παγκοσμίως και χάρισε στην Ντάιντο περισσότερα βραβεία, συμπεριλαμβανομένου το Βραβείο Ivor Novello Στιχουργού της Χρονιάς για το τραγούδι "White Flag", δύο ακόμη Βραβεία Brit και NRJ, όπως επίσης και μια υποψηφιότητα για Βραβείο Γκράμι.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Internet Movie Database 
* Βίντεο για το "Us Two Little Gods" στην ιστοσελίδα της εφημερίδας The Guardian. 

Κατηγορία:Άγγλοι τραγουδιστές
Κατηγορία:Άγγλοι στιχουργοί
Κατηγορία:Βραβευμένοι με Brit
Κατηγορία:Νικητές World Music Awards
Κατηγορία:Νικητές Ivor Novello Awards
The Anthem (τραγούδι, Pitbull)

Το "**The Anthem**" είναι το δεύτερο σινγκλ από κυκλοφόρησε από τον Pitbull από το άλμπουμ του *The Boatlift* το 2007. Διαθέτει τον ράπερ της crunk Lil Jon. Ο στίχος εισαγωγής, καθώς και το κύριο θέμα του τραγουδιού, είναι παρμένο από μια παλιά Λατινικής μουσικής επιτυχία του '70, το "El Africano", από τους Sonora Dinamita. Περιέχειτο τραγούδι "Calabria", από τον Δανό παραγωγό και DJ Rune Reilly Kølsch, επίσης γνωστός ως Enur. 
## "Defense" (Επίσημο Remix του "The Anthem")
Το επίσημο remix έχει τίτλο "Defense (The Anthem)", διαθέτει τον Soca Artiste Machel Montano από την Τρινιδάδ με τον Pitbull & τον Lil Jon. Το remix μπορεί να βρεθεί στο άλμπουμ *Flame on* του Machel Montano (*Wining Season* είναι η έκδοση των Η.Π.Α. του άλμπουμ). Αυτό το τραγούδι είναι αξιοσημείωτο επειδή ο πρωταρχικός του ρυθμός παίζεται από ένα ηλεκτρόφωνο σαξόφωνο, το οποίο καλύπτει μια απλή μικρή τριάδα.
Υπάρχει ένα βίντεο κλιπ για το remix στο YouTube.
## Βίντεο κλιπ
Το βίντεο κλιπ για το τραγούδι γυρίστηκε στην Τρινιντάντ και Τομπάγκο, το Μαϊάμι και την Ατλάντα και έχει λάβει περισσότερες από 11 εκατομμύρια προβολές στο YouTube. Το βίντεο έγινε αφιέρωση στην Natasja Saad.
## Chart θέσεις

## Παραπομπές


Κατηγορία:Τραγούδια του Pitbull (ράπερ)
Κατηγορία:Τραγούδια του Lil Jon
Κατηγορία:Τραγούδια του 2007
Κατηγορία:Singles του 2007
Κατηγορία:Singles του 2008
Γη του Μπάφιν

Η **νήσος Μπάφιν** ή **Γη του Μπάφιν** (, ινούκτιτουτ: ᕿᑭᖅᑖᓗᒃ, *Κουικικτααλούκ*, ) είναι το μεγαλύτερο νησί του Καναδά και 5ο μεγαλύτερο στη Γη. Ανήκει στο καναδικό έδαφος Νούναβουτ. Έχει έκταση 507.451 τ.χλμ. και πληθυσμό 13.039 κατοίκους, σύμφωνα με την απογραφή του 2021. Η μεγαλύτερη πόλη του νησιού είναι το Ικαλούιτ, το οποίο είναι πρωτεύουσα του Νούναβουτ. Η γη του Μπάφιν εξερευνήθηκε για πρώτη φορά από τον Μάρτιν Φρόμπισερ το 1576-1578, και από τον Oυίλιαμ Μπάφιν το 1616.

## Γεωγραφία
thumb|right|Τοπογραφία του νησιού Μπάφιν
thumb|right|Νότια άκρη του νησιού Μπάφιν
[thumb|right|Το [όρος Θορ, ένας μεγάλος γκρεμός του νησιού Μπάφιν]]
Το νησί χωρίζεται από το ηπειρωτικό Κεμπέκ με τον πορθμό του Χάντσον. Στο νοτιοδυτικό άκρο του νησιού, το στενό Φίουρι και Χέκλα χωρίζει το νησί από τη χερσόνησο Μέλβιλ. Στα ανατολικά, πορθμός του Ντέιβις και ο κόλπος του Μπάφιν χωρίζουν το νησί από τη Γροιλανδία. Ο κόλπος Μπούθια και το Λάνκαστερ Σάουντ χωρίζουν τη γη του Μπάφιν από το υπόλοιπο αρχιπέλαγος.

Τα Όρη Μπάφιν διασχίζουν τη βορειοδυτική άκρη του νησιού. Είναι μέρος μιας μεγαλύτερης οροσειράς, της Αρκτικής Κορδιλιέρας. Το ψηλότερο βουνό είναι το όρος Όντιν με ύψος 2.143 μέτρα, αν και κάποιες πηγές αναφέρουν ότι έχει ύψος 2.147 μέτρα. Άλλες αξιοσημείωτες κορυφές είναι το όρος Άσγκαρντ (2.011 μέτρα) και το όρος Θορ (1.675 μέτρα), το οποίο παρουσιάζει τη μεγαλύτερη τελείως κάθετη πλαγιά στη Γη με ύψος 1.250 μέτρα. Στην κεντρική νότια περιοχή του νησιού βρίσκονται οι δύο μεγαλύτερες λίμνες του, η λίμνη Νέστιλιν, με έκταση 5.066 τετραγωνικά χιλιόμετρα, και η λίμνη Αμάντζουακ πιο νότια.

Η πρωτεύουσα Ικαλούιτ έχει κτιστεί στο βάθος του κόλπου Φρόμπισερ, στο δυτικό νότιο τμήμα του νησιού.

## Ιστορία
Η νήσος Μπάφιν κατοικείται για πάνω από 3.000 χρόνια, πρώτα από προ-Ντόρσετ πολιτισμούς, ακολουθούμενοι από τον πολιτισμό του Ντόρσετ, και στη συνέχεια από τον πολιτισμό της Θούλης, πρόγονο πολιτισμό των Ινουίτ, που έζησαν στο νησί τα τελευταία χίλια χρόνια. Οι άνθρωποι του πολιτισμού της Θούλης γενετικά και πολιτιστικά αντικατέστησαν πλήρως τους ανθρώπους του πολιτισμού του Ντόρσετ λίγο μετά το 1300 μ.Χ. Περίπου το 986, ο Έρικ ο Ερυθρός, ίδρυσε τρεις οικισμούς κοντά στο νοτιοδυτικό άκρο της Γροιλανδίας. Στα τέλη του 985 ή 986, ο Μπιόρνι Χέριολφσον, που έπλεε από την Ισλανδία στη Γροιλανδία, βρέθηκε εκτός πορείας και είδε τη γη νοτιοδυτικά της Γροιλανδίας. Ο Μπιόρνι φαίνεται να είναι ο πρώτος Ευρωπαίος που είδε τη νήσο Μπάφιν και ο πρώτος Ευρωπαίος που είδε τη Βόρεια Αμερική πέρα από τη Γροιλανδία. Ήταν περίπου 15 χρόνια αργότερα που οι Σκανδιναβοί Γροιλανδοί, με επικεφαλής τον Λέιφ Έρικσον, γιο του Έρικ του Ερυθρού, άρχισαν να εξερευνούν νέες περιοχές γύρω στο έτος 1000. Η νήσος Μπάφιν πιστεύεται ότι είναι η Χέλουλαντ (Helluland), και ο αρχαιολογικός χώρος στην κοιλάδα Tanfield πιστεύεται ότι ήταν εμπορικός σταθμός.

## Παραπομπές



κατηγορία:Νησιά του Καναδά
κατηγορία:Νούναβουτ
Τζέιμι Νομπλ

Ο **Τζέιμς Χάουαρντ Γκίμπσον** (*James Howard Gibson*, 23 Δεκεμβρίου 1976) είναι Αμερικανός πρώην παλαιστής και νυν παραγωγός του WWE. Περισσότερο γνωστός έγινε με το ψευδώνυμο **Τζέιμι Νομπλ**.

## Καριέρα
### Παλαιστής
Ξεκίνησε την ενασχόλησή του με τον χώρο του κατς το 1995. Αγωνίστηκε για σπουδαίες εταιρείες του χώρου, το World Championship Wrestling, το Ring of Honor, άλλες μικρότερης εμβέλειας στις Η.Π.Α. αλλά και στην Ιαπωνία, και κυρίως στο WWE. Στην καριέρα του, που σταμάτησε λόγω τραυματισμού το 2009, κατέκτησε δύο σημαντικούς τίτλους, το Παγκόσμιο Πρωτάθλημα ROH και το Πρωτάθλημα Ευκίνητων Παλαιστών, από μια φορά το καθένα.

### Παραγωγός
Μετά το τέλος της καριέρας του, λόγω σοβαρού τραυματισμού στην πλάτη, το 2009, συμφώνησε με την εταιρεία WWE σε έναν παρασκηνιακό ρόλο, παραγωγού και ανιχνευτή ταλέντων. Έως και σήμερα συνεχίζει σε αυτή την θέση.

## Πηγές
* Προφίλ στο WWE.com

Κατηγορία:Επαγγελματίες παλαιστές
Θεοδώρητος Βασματζίδης

Ο **Θεοδώρητος Βασματζίδης** ή **Βασματζής** (Σέρρες, Ιούνιος 1867 - 15 Αυγούστου 1907) ήταν Έλληνας επίσκοπος, ο οποίος διατέλεσε Μητροπολίτης Νευροκοπίου.

## Βίος

Ο Θεοδώρητος Βασματζίδης γεννήθηκε στις Σέρρες τον Ιούνιο του 1867. Επειδή η οικογένειά του ήταν φτωχή, εγκαταλείφθηκε και υιοθετήθηκε από μια άλλη εύπορη οικογένεια, του Κωνσταντίνου και της Ευθυμίας Βασματζή ή Βασματζίδη. Στη γενέθλια πόλη του έλαβε την εγκύκλια παιδεία του και στη συνέχεια σπούδασε στο Διδασκαλείο της ίδιας πόλης από το 1882 μέχρι το 1885, με δάσκαλό του και διευθυντή της σχολής τον Δημήτριο Μαρούλη.

Ακολουθεί το επάγγελμα του δασκάλου πρώτα στο Μελένικο όπου θα μείνει μόνο για τρεις εβδομάδες, αφού αποχωρεί λόγω πολιτικών ερίδων, στη συνέχεια πηγαίνει στο χωριό Στανός της επαρχίας Αρδαμερίου. Η παραμονή του κι εκεί θα είναι σύντομη, καθώς ο τότε επίσκοπος Αρδαμερίου Κωνσταντίνος τον απομακρύνει με το αιτιολογικό πως ήταν μαθητής του Δημήτριου Μαρούλη ο οποίος «προτεστάντιζε».
Θα διδάξει στα χωριά Λιαριγκόβη, Ιερισσό, και στη Θάσο στα χωριά Μέγα Καζαβίτη και Μαριές.
Το 1890 μετά από μεσολάβηση του Κωνστάντιου Βαφείδη επισκόπου Μαρωνείας, θα εισαχθεί στην Ιερά Θεολογική Σχολή της Χάλκης.

Στη διάρκεια της φοίτησής του χειροτονείται διάκονος από τον Κωνσταντίνο Βαφείδη, τον Οκτώβρη του 1894. Τον Αύγουστο του 1895 ολοκληρώνει τις σπουδές του και χειροτονείται ιερέας, χειροθετείται αρχιμανδρίτης και διορίζεται αρχιερατικός επίτροπος στα Βρύουλλα.
Το 1899 επιστρέφει στις Σέρρες και τον Μάιο του 1900 μεταβαίνει ως αρχιερατικός επίτροπος στην Πέραμο της Κυζίκου. Θα αποχωρησει μετά από δίμηνη παραμονή λόγω διαμάχης που είχε ο μητροπολίτης Κυζίκου με την κοινότητα Περάμου σχετικά με ένα ενοριακό μοναστήρι. Από το 1901 μέχρι το 1903 τον βρίσκουμε διαδοχικά ιερατικό προϊστάμενο στην νοσοκομειακή εκκλησία της συνοικίας του Γαλατά της Κωνσταντινούπολης και δασκαλο των θρησκευτικών στο αρρεναγωγείο και παρθεναγωγείο της ίδιας συνοικίας, ενώ στη συνέχεια διδάσκει θρησκευτικά στο Γυμνάσιο και το Παρθεναγωγείο Σερρών.

Στις 23 Οκτωβρίου 1903 εξελέγη μητροπολίτης Νευροκοπίου από την Ιερά Σύνοδο του Οικουμενικού Πατριαρχείου Κωνσταντινουπόλεως και στις 16 Νοεμβρίου 1903 πραγματοποιήθηκε η χειροτονία του εις επίσκοπον στο ναό των Αγίων Θεοδώρων στις Σέρρες. Λόγω γραφειοκρατικών προβλημάτων - καθυστερημένη έκδοση και αποστολή του σχετικού αυτοκρατορικού βερατίου της εκλογής του - μετέβη μετά από δίμηνη καθυστέρηση στην έδρα του, στις 29 Δεκεμβρίου 1903.

## Παραπομπές


## Πηγές
* Αθανάσιος Καραθανάσης, Πραγματείαι περί Μακεδονίας. Μελέτες και άρθρα για την πνευματική κίνηση και ζωή της Νεότερης Μακεδονίας, εκδ. Αφοί Κυριακίδη, Θεσσ/ίκη, 1990, σελ.166-177

Θεοδωρητος
Κατηγορία:Απόφοιτοι της Ιεράς Θεολογικής Σχολής της Χάλκης
Πανελλήνιο πρωτάθλημα στίβου ανδρών 2001

Το **87ο [[Πανελλήνιο πρωτάθλημα στίβου ανδρών]] 2001** (ή 88ο αν υπολογιστεί και το πρωτάθλημα Βορρά-Νότου του 1929) διεξήχθη στο Ολυμπιακό Στάδιο Αθήνας στις 16 και 17 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2001.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο στις 4 Νοεμβρίου. Ο αγώνας έγινε υπό δυσμενέστατες συνθήκες, αφού είχε ξεσπάσει καταιγίδα -πραγματική θεομηνία- με αποτέλεσμα να πλημμυρίσει η διαδρομή και οι δρομείς να αντιμετωπίσουν μεγάλα προβλήματα. Ο πανελληνιονίκης Ν. Πολιάς τερμάτισε έβδομος στη γενική κατάταξη, έπειτα από πέντε Κενυάτες και έναν Γιαπωνέζο αθλητή. Με τη νίκη του ο Πολιάς έφτασε τις έξι πανελλήνιες νίκες, τις περισσότερες από κάθε άλλον στον μαραθώνιο. Τα πρωταθλήματα 50 και 20 χλμ βάδην έγιναν επίσης σε ξεχωριστές ημερομηνίες. Χωριστά έγινε και το πρωτάθλημα δεκάθλου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε με μεγάλη διαφορά από τους άλλους συλλόγους ο **[[Πανελλήνιος Γ.Σ.]]** για ενδέκατη συνεχόμενη χρονιά και συμπλήρωσε **32 τίτλους** συνολικά. Παράλληλα, έκανε το **δέκατο συνεχόμενο "νταμπλ"** και 14ο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές
 

### Βαθμολογία

Βαθμολογήθηκαν οι 12 πρώτοι κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 224-226 και 290-291.
*
*
*GREEK CHAMPIONSHIPS.
*Αθλητική Ηχώ, 16/6/2001 ως 18/6/2001.
### Αναφορές



Ανδρων
Κατηγορία:Στίβος το 2001
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 2001

Το **66ο [[Πανελλήνιο πρωτάθλημα στίβου γυναικών]] 2001** διεξήχθη στο Ολυμπιακό Στάδιο Αθήνας στις 16 και 17 Ιουνίου μαζί με το αντίστοιχο πανελλήνιο πρωτάθλημα στίβου ανδρών 2001.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο, στις 4 Νοεμβρίου υπό δυσμενέστατες συνθήκες, αφού είχε ξεσπάσει καταιγίδα -πραγματική θεομηνία- με αποτέλεσμα να πλημμυρίσει η διαδρομή και οι δρομείς να αντιμετωπίσουν μεγάλα προβλήματα. Πανελληνιονίκης αναδείχθηκε η Γεωργία Αμπατζίδου. Ήταν η τρίτη συμμετοχή της στον διεθνή αγώνα αλλά για πρώτη φορά νίκησε στο πανελλήνιο πρωτάθλημα, αφού τα προηγούμενα χρόνια μετείχε εκτός συναγωνισμού. Ο χρόνος της αποτελούσε νέο ρεκόρ πανελληνίου πρωταθλήματος στην κλασική διαδρομή. Στη γενική κατάταξη ήταν 4η πίσω από μια Γερμανίδα και δύο Ρωσίδες.

Χωριστά διεξήχθησαν, επίσης, τα πρωταθλήματα επτάθλου και 20 χλμ βάδην αλλά τα αποτελέσματά τους υπολογίστηκαν στη βαθμολογία. Από τη σεζόν αυτή στο πρόγραμμα των αγώνων προστέθηκαν και τα 3000μ στιπλ.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για δέκατη συνεχόμενη χρονιά και 24η συνολικά. Παράλληλα, έκανε το **δέκατο συνεχόμενο "νταμπλ"** και 14ο συνολικά, αφού κατέκτησε και το ανδρικό πρωτάθλημα.

## Τα αποτελέσματα

### Οι νικήτριες

### Βαθμολογία

Βαθμολογήθηκαν οι 12 πρώτες κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ.  224-226 και 290-291.
*
*
*GREEK CHAMPIONSHIPS.
*Αθλητική Ηχώ, 16/6/2001 ως 18/6/2001.

### Αναφορές



Γυναικων
Κατηγορία:Στίβος το 2001
Κατηγορία:Διοργανώσεις στίβου στην Αθήνα
Παρνασσός (ζωγραφική)

Ο Παρνασσός, σύμφωνα με τον κλασικό μύθο, ήταν ο τόπος κατοικίας του θεού Απόλλωνα και των Μουσών.

*Ο Αντρέα Μαντένια δεν έδωσε τίτλο και σε  άλλα τρία έργα του που φιλοτέχνησε για το σπουδαστήριο της Ισαβέλλας ντ΄ Έστε. Ανεξάρτητα από αυτές τις έρευνες, που κύριος σκοπός τους είναι να ρίξουν κάποιο φως στα σχέδια της φιλόδοξης Ισαβέλλας και των ουμανιστών φίλων της, ο πίνακας προκαλεί το ενδιαφέρον γιατί παρουσιάζει την ακραία εκείνη κλασική τάση που συνυπάρχει στο έργο του Μαντένια μαζί με την αγάπη για την αρχαιολογική γνώση και την επική έκφραση. Η διάρθρωση της σύνθεσης σε τρία επίπεδα είναι φανερή: αρχίζοντας από τον Ήφαιστο που χειρονομεί, περνά στην Αφροδίτη και στο Άρη, γαλήνια αγκαλιασμένους. 

Κατεβαίνει ως τις χορεύτριες που συνοδεύουν τον Ορφέα και καταλήγει σε μια αινιγματική μορφή στα δεξιά του πίνακα. Η σύνθεση περιλαμβάνει ανοίγματα, γεωμετρικές συμπτώσεις, παραλληλισμούς, λεπτομέρειες από χιτώνες που ανεμίζουν, δόρατα, βράχους, φύλλα. Μ΄αυτόν τον τρόπο δημιουργείται ένα είδος ισορροπίας, οριζόντια και κάθετα, η οποία χαρακτηρίζει το αρχικό στάδιο της αναβίωσης του νεοκλασικισμό.
 
*Ο  Άντον Ράφαελ Μενγκς παριστάνει σε περίοπτη θέση του πίνακά του την Κλειώ να γράφει την ιστορία, ενώ ο Ραφαήλ στο αντίστοιχο πίνακά του την απεικονίζει να κρατά  ανθρώπινο κρανίο ως σύμβολο της ανθρώπινης ματαιοδοξίας και είναι ο πρώτος που προσθέτει στην Ουρανία την υδρόγειο σφαίρα.

## Παραπομπές


Κατηγορία:Πίνακες που απεικονίζουν ελληνικούς μύθους
Κατηγορία:Πίνακες
Τζέρι Λιν

Ο **Τζέρεμι "Τζέρι" Λιν** (*Jeremy "Jerry" Lynn*, 12 Ιουνίου 1963) είναι Αμερικανός επαγγελματίας παλαιστής.

## Καριέρα
### Εταιρείες
Η καριέρα του Λιν, ξεκίνησε το 1988 και έχει συνεργαστεί με τις καλύτερες εταιρείες επαγγελματικής πάλης των Η.Π.Α. Μέχρι το 1995 αγωνίστηκε σε μικρές εταιρείες της ανεξάρτητης σκηνής. Εκείνη την χρονιά και για τα επόμενα δύο χρόνια, εργάστηκε στο World Championship Wrestling. Το 1997 πήγε στο Extreme Championship Wrestling, από το οποίο έφυγε το 2001. Τότε υπέγραψε με το World Wrestling Federation/Entertainment, όπου έμεινε για μόλις έναν χρόνο. Το 2002 ξεκίνησε εμφανίσεις στο Total Nonstop Action Wrestling, από το οποίο αποχώρησε το 2007, αλλά επέστρεψε για μερικές εμφανίσεις την περίοδο 2010-2011. Την περίοδο 2008-2011 ήταν παλαιστής και για το Ring of Honor. Από το 2003, δεν υπογράφει δεσμευτικά συμβόλαια με εταιρείες, ώστε να μπορεί να εμφανίζεται σε πολλές μικρές εταιρείες ταυτόχρονα.

### Διακρίσεις
Στην καριέρα του, έχει κατακτήσει πάνω από 80 τίτλους, ατομικούς και ομαδικούς. Μόλις δύο φορές όμως, έχει γίνει Παγκόσμιος Πρωταθλητής. Έχει κατακτήσει μια φορά το Παγκόσμιο Πρωτάθλημα ECW και μια φορά το Παγκόσμιο Πρωτάθλημα ROH.

## Πηγές
* Προφίλ στο slam canoe 

Κατηγορία:Επαγγελματίες παλαιστές
Τρις Στράτους

Η **Πατρίσια Αν Στρατίγιας** (αγγλικά: *Patricia Anne Stratigeas*, 18 Δεκεμβρίου 1975), ευρέως γνωστή ως **Τρις Στράτους** (Trish Stratus), είναι Καναδή ηθοποιός, τηλεοπτική προσωπικότητα, γυμνάστρια-μοντέλο και πρώην παλαίστρια.

## Καριέρα στο WWE
### Πορεία
Η Στρατίγιας ξεκίνησε την καριέρα της το 2000, στο WWE, ως μάνατζερ άλλων παλαιστών. Το 2001 ξεκίνησε και ως παλαιστής. Το 2006 αποσύρθηκε από τα ρινγκ, ενώ έκανε μια σύντομη επιστροφή το 2011.

### Επιτεύγματα
Η Τρις ήταν πολύ επιτυχημένη αφού μέχρι και το 2006, κατέκτησε τον τίτλο των γυναικών της εταιρείας, εφτά φορές κάτι που είναι ρεκόρ. Επίσης έγινε κάτοχος του Σκληροπυρηνικού Πρωταθλήματος μια φορά. Εκτός από τους τίτλους, είχε και άλλες διακρίσεις, όπως η Ντίβα της δεκαετίας. Το 2013 το WWE την αναγνώρισε ως θρύλο, με την ένταξη της στο τιμητικό Hall of Fame.

### Κόντρες και σενάρια
Η Τρις είχε κόντρες με αρκετές γυναίκες παλαιστές, όπως Στέφανι Μακμάν, Μόλι Χόλι, Τζαζ, Βικτόρια και τη μεγαλύτερη αντίζηλο της, τη Λίτα. Εν τω μεταξύ, συμμετείχε σε πάρα πολλά σενάρια, που είχαν σεξουαλικό περιεχόμενο. Πρώτο αυτό με το αφεντικό της εταιρείας, Βινς Μακμάν. Ένα άλλο γνωστό ειδύλλιο της ήταν με τον Κρις Τζέρικο, που στην συνέχεια τον παράτησε για τον κολλητό του, Κρίστιαν και οι δύο άντρες εξαιτίας της ανέπτυξαν μια κόντρα. Επίσης είχε μια κόντρα και με την Μίκι Τζέιμς, που είχε ομοφυλοφιλικές τάσεις.

## Εκτός πάλης
Εκτός του κατς, η Τρις Στράτους, ασχολήθηκε με την ηθοποιία, το μόντελινγκ, ενώ είχε εμφανίσεις και σε τηλεοπτικά προγράμματα. Πρόσφατα ξεκίνησε καριέρα γυμνάστριας και συνεργάστηκε ξανά με το WWE, με αυτήν την ιδιότητα.

## Προσωπική ζωή
Η καταγωγή της Τρις Στράτους, είναι από την Ελλάδα, καθώς οι γονείς της, Τζον και Άλις Στραγίγιας, είναι Έλληνες μετανάστες στον Καναδά. Έχει δύο αδερφές την Μελίσα και την Κρίστι. Από το 2006 είναι παντρεμένη με τον Ρον Φισίκο, με τον οποίο είναι ζευγάρι από το 1992, από τα σχολικά τους έτη.

## Παραπομπές


## Πηγές
* Προσωπική ιστοσελίδα
* Προφίλ στο WWE
* Προφίλ στο OWoW
* Προφίλ στο IMDb

Κατηγορία:Επαγγελματίες παλαιστές
Κατηγορία:Καναδές ηθοποιοί
Κατηγορία:Καναδές μοντέλα
Κατηγορία:Καναδοί ελληνικής καταγωγής
Νικόλαος Τσοτάκος

Ο **Νικόλαος Τσοτάκος** (18 Μαρτίου 1874 - 16 Ιουλίου 1907) ήταν σπουδαίος Έλληνας στρατιωτικός, μακεδονομάχος, γνωστός και ως **Καπετάν Γέρμας**.

## Βιογραφία
left|350px|thumb|Ο Τσοτάκος όρθιος στο κέντρο
Γεννήθηκε στη Γέρμα Λακωνίας εξ ου και αργότερα το παρωνύμιό του. Μετά τις γυμνασιακές του σπουδές στο Γύθειο κατατάχθηκε στο Σύνταγμα Πεδινού Πυροβολικού όπου και υπηρέτησε σ΄ αυτό ως υπαξιωματικός μέχρι το 1899. Στη συνέχεια κατόπιν εξετάσεων εισήχθη στη Σχολή Υπαξιωματικών όπου μετά μία τριετία εξερχόμεος με τον βαθμό του ανθυπολοχαγού τοποθετήθηκε στο 1ο Σύνταγμα Ευζώνων.

Επιτυγχάνοντας να λάβει άδεια εθελοντικής συμμετοχής στον Μακεδονικό Αγώνα κατάρτισε ένα ιδιαίτερα αξιόμαχο σώμα από 45 επίλεκτους άνδρες, κατά το πλείστον υπαξιωματικοί και οπλίτες Λάκωνες, με τους οποίους στις 7 Ιουνίου του 1907 εισήλθε στο τουρκοκρατούμενο μακεδονικό έδαφος όπου και ξεκίνησε έντονη δράση προστασίας ελληνικών πληθυσμών. Ένα όμως μήνα αργότερα, κατόπιν προδοσίας περικυκλώθηκε από 2.000 Τούρκους στη θέση Καλογερικό. Στον κυριολεκτικά άνισο αγώνα, μάχη του Καλογερικού, που εξελίχθηκε σώμα με σώμα, ο Καπετάν Γέρμας έπεσε ηρωικά μαχόμενος (16 Ιουλίου του 1907). Από την ομάδα του μόλις τρεις κατάφεραν να διασωθούν.

Προς τιμή του έλαβε το όνομα της ιδιαίτερης πατρίδας του Γέρμα το παρά τη θέση Καλογερικό χωριό Λοζνίτσα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.17ος, σελ.929.

Κατηγορία:Έλληνες αξιωματικοί του πεζικού
Κατηγορία:Μακεδονομάχοι
Κρις Χίροου

Ο **Κρις Σπράντλιν** (γεν. 24 Δεκεμβρίου 1979) είναι Αμερικάνος επαγγελματίας παλαιστής, γνωστότερος ως Κρις Χίροου.

## Καριέρα
Ο Κρις Χίροου είναι πετυχημένος παλαιστής σε ομαδικό επίπεδο, αφού έχει κερδίσει αρκετά ομαδικά πρωταθλήματα μαζί με τον Κλαούντιο Καστανιόλι. Μαζί έγιναν γνωστοί ως Kings of Wrestling (ελλ: Βασιλιάδες της πάλης).

Σε ατομικό επίπεδο, έχει κατακτήσει πολλούς τίτλους, με σημαντικότερους τρεις παγκόσμιους τίτλους.
Ο Χίροου έχει περάσει από το Ring of Honor, το TNA Wrestling και από διάφορες ανεξάρτητες εταιρίες πάλης. 

Τον Φεβρουάριο του 2012 υπέγραψε με την κορυφαία εταιρεία πάλης, το WWE και μεταφέρθηκε σε εκπαιδευτήριο για να προσαρμοστεί στο στυλ που εκείνοι ήθελαν. Με το ψευδώνυμο "Κάσιους Όνο" άρχισε να παλεύει στο NXT, ένα εβδομαδιαίο σόου για τους νεοεισαχθέντες παλαιστές της εταιρείας. Τον Νοέμβριο του 2013 το WWE τον αποδέσμευσε, χωρίς ο ίδιος να φτάσει στο κύριο ρόστερ.

## Εκπαίδευση
Έχει εκπαιδευτεί από γνωστούς παλαιστές, ανάμεσα στους Ντόρι Φανκ, Φιτ Φίνλεϊ και Γουίλιαμ Ρίγκαλ. Ο ίδιος με τη σειρά του, εκπαίδευσε αρκετούς παλαιστές.

## Χαρακτηριστικές Κινήσεις
**Discus elbow smash*
**Ohno Blade / One Behind the Ear*
**Double arm trap inverted cravate chinlock*
*Double foot stomp
*Double leg slam
*Elbow smash
*Indian deathlock piledriver
*Jumping senton
*Moonsault
*Multiple forearm smashes

## Παραπομπές


## Πηγές
* Προφίλ στο OWoW.com

Κατηγορία:Επαγγελματίες παλαιστές
Κάρεϊ Μάλιγκαν

Η **Κάρεϊ Χάνα Μάλιγκαν** (αγγλικά: γενν. *Carey Hannah Mulligan*, 28 Μαΐου 1985) είναι Αγγλίδα  ηθοποιός. Έκανε το κινηματογραφικό της ντεμπούτο ως Κίτι Μπένετ στην ταινία ''Περηφάνια και Προκατάληψη'' του 2005. Είχε ρόλους σε διάφορα βρετανικά προγράμματα και το 2007 έκανε το ντεμπούτο της στο Μπρόντγουεϊ στο θεατρικό έργο *[[Ο Γλάρος]]*, λαμβάνοντας διθυραμβικές κριτικές.

Το 2009, έλαβε παγκόσμια αναγνώριση για την ερμηνεία της ως Τζένι στην ταινία *[[Μία Κάποια Εκπαίδευση]],* κερδίζοντας το Βραβείο BAFTA Α' Γυναικείου Ρόλου, ενώ ακόμη ήταν προτεινόμενη για Χρυσή Σφαίρα και Όσκαρ Α' Γυναικείου Ρόλου. Στη συνέχεια, πρωταγωνίστησε σε δραματικές ταινίες όπως οι: *[[Τα Σύνορα της Καρδιάς]]*, *[[Wall Street: Το χρήμα ποτέ δεν πεθαίνει]]*, *[[Μη Μ` Αφήσεις Ποτέ]]*, *[[Drive]]*, *[[Shame (ταινία 2011)|Shame]],* *[[Inside Llewyn Davis]], Μακριά από το πλήθος, Σουφραζέτες* και **

Για την ερμηνεία της στο έργο του Μπρόντγουεϊ, *Skylight* (2015), ήταν υποψήφια για το βραβείο Tony Καλύτερης Γυναικείας Ερμηνείας σε θεατρικό έργο και για την ερμηνεία της στη μαύρη κωμωδία *Υποσχόμενη Νέα Γυναίκα* (2020), η Μάλιγκαν έλαβε τη δεύτερη υποψηφιότητα για Όσκαρ.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Internet Movie Database 

Κατηγορία:Βραβευμένες με BAFTA Α' Γυναικείου Ρόλου
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου